Diari Oficial de la Generalitat Valenciana


Sumari del DOGV 8140, del 03-10-2017 (2017/8526)

Licitació número CVA 28/17. Assegurança col·lectiva de vida per als diputats i les diputades de les Corts i del personal al servei de les Corts Valencianes i altres col·lectius assimilats.
--------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8140

Data del DOGV
:   03-10-2017

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2017/8526


Data del document
:   12-09-2017

Organisme emissor
:   Corts Valencianes

Tipus de document
:   Anunci

Descriptors 

:   * contracte de serveis

Licitació número CVA 28/17. Assegurança col·lectiva de vida per als diputats i les diputades de les Corts i del personal al servei de les Corts Valencianes i altres col·lectius assimilats. [2017/8526]  
La Mesa de les Corts, en la reunió del dia 12 de setembre de 2017, ha acordat anunciar la convocatòria pública de licitació pública que s'indica a continuació:  
A. Objecte: CVA 28/17. Contractació administrativa de la prestació del servei d'assegurança col·lectiva de vida per als diputats i les diputades de les Corts i del personal al servei de les Corts Valencianes i altres col·lectius assimilats.  
B. Duració: el contracte s'inicia el dia en què es formalitza i finalitza, en el termini d'un any comptador des de la formalització o quan es complisca alguna de les clàusules de resolució i extinció de la normativa de dret privat o de dret públic que li siga aplicable.  
b.1. El termini de vigència en el primer any de duració del contracte en la pòlissa corresponent al lot número 1 (Assegurança de vida de diputats i diputades), s'iniciarà a les 0 hores del 28 de desembre de 2017 i conclourà a les 24 hores del 27 de desembre de 2018.  
b.2. El termini de vigència en el primer bienni de duració del contracte en la pòlissa corresponent al lot número 2 (Assegurança de vida del personal de les Corts) s'iniciarà a les 0 hores del 2 de gener de 2018 i conclourà a les 24 hores de l'1 de gener de 2019.  
C. Data prevista d'iniciació:  
Lot número 1 (Assegurança de vida de diputats i diputades), el 28 de desembre de 2017.  
Lot número 2 (Assegurança de vida del personal de les Corts), el 2 de gener de 2018.  
D. Examen de l'expedient: el plec de clàusules administratives particulars i el plec de prescripcions tècniques poden obtenir-se en les Corts Valencianes, situades a la plaça de Sant Llorenç, número 4, de València, de 09.00 a 14.00 hores, de dilluns a divendres. La retirada d'aquesta documentació es podrà fer a partir de la publicació d'aquest anunci en el Diario Oficial de la Unión Europea i fins al dia en què acabe el termini de presentació d'ofertes. Aquesta informació també es troba disponible en el perfil de contractant de la pàgina web d'aquesta institució: www.cortsvalencianes.es. El telèfon de contacte és 890 396 509.  
  
E. Pressupost:  
El pressupost màxim de licitació corresponent al primer any de duració del contracte és el següent:  
Lot 1, Assegurança de vida de diputats i diputades: assegurança col·lectiva de vida ?temporal i renovable- dels diputats i les diputades de les Corts: seixanta-cinc mil euros (65.000 euros).  
El pressupost màxim de licitació corresponent a la primera anualitat de duració del contracte és el següent:  
Lot 2, Assegurança de vida del personal de les Corts: assegurança col·lectiva de vida ?temporal i renovable- del personal al servei de les Corts (funcionari de carrera, interí o en comissió de serveis, laboral, eventual, funcionari de la Unitat del Cos Nacional de Policia adscrit a la Comunitat Valenciana - Grup II adscrit a seguretat de les Corts Valencianes): dos-cents mil euros (200.000 euros).  
F. Garantia provisional: no se n'exigeix.  
G. Garantia definitiva: el 5 % del pressupost d'adjudicació, exclòs l'IVA, basant-se en l'article 83.1 de la Llei 30/2007, de 30 d'octubre, de contractes del sector públic.  
H. Termini de recepció de proposicions: fins al dia 7 de novembre de 2017, a les 14.00 hores.  
I. Lloc de presentació de proposicions: al Registre General de les Corts Valencianes, plaça de Sant Llorenç, número 4, de València.  
J. Licitació i obertura de proposicions: es comunicarà als licitadors.  
  
K. Documentació que han de presentar els licitadors:  
Tres sobres que, d'acord amb allò establit per l'article 160.1 del TRLCSP i, especialment, per l'article 26 del RLCSP, han de contenir:  
  
a) El sobre 1, la documentació general relativa a la capacitat i solvència de l'empresari per a poder participar en la licitació.  
b) El sobre 2, la documentació corresponent a l'oferta de l'entitat asseguradora, a la qual seran aplicables els criteris d'adjudicació no quantificables automàticament.  
c) El sobre 3, la documentació corresponent a l'oferta de l'entitat asseguradora, a la qual seran aplicables els criteris d'adjudicació quantificables automàticament.  
Els licitadors han de presentar tants sobres 2 i 3 com lots als quals presenten oferta (un sobre 2 i un sobre 3 si presenten oferta a un sol lot, dos sobres 2 i dos sobres 3 si presenten oferta als dos lots).  
  
L. Criteris d'adjudicació: els criteris d'adjudicació corresponents als dos lots d'aquesta contractació avaluables automàticament representen un 90 % de la puntuació total de l'oferta, mentre que els criteris d'avaluació no quantificables automàticament representen un 10 % d'aquesta puntuació.  
Els criteris d'adjudicació ordenats per ordre decreixent són els següents:  
- Criteris d'avaluació automàtica, 90 punts.  
- Oferta econòmica, 60  
€ Percentatge de participació en els beneficis a què es compromet el licitador, 30.  
- Criteris d'avaluació no quantificables automàticament, 10 punts.  
  
- Millores i prestacions addicionals, 10.  
1. Criteris d'adjudicació quantificables automàticament  
1.1. Oferta econòmica (de 0 a 60 punts)  
La proposta d'oferta econòmica ha de redactar-se segons el model dels annexos V i VI, d'acord amb els lots a què concórreguen.  
Han de valorar-se les ofertes econòmiques presentades pels licitadors de la manera següent:  
a) L'import total (exempt d'IVA) es tindrà en compte per a la valoració de l'oferta econòmica.  
b) L'oferta més econòmica que no s'haja declarat desproporcionada o amb valors anormals rebrà la puntuació màxima de 60 punts.  
  
c) Les altres ofertes que no s'hagen declarat desproporcionades o amb valors anormals rebran una puntuació inversament proporcional a la de l'oferta més econòmica, d'acord amb el càlcul següent:  
  
Puntuació de cada oferta:  
  
60 × (preu de l'oferta més econòmica)  
??????????????????????????????????-  
(Preu de l'oferta que es puntua)  
  
Vist allò que ha establit l'article 152.2 del TRLCSP, són ofertes presumptament desproporcionades o amb valors anormals les que presenten una baixa respecte al preu de licitació superior al 30 %.  
En el cas que alguna de les ofertes econòmiques siga presumptament desproporcionada o amb valors anormals, la mesa de contractació podrà sol·licitar els aclariments corresponents als licitadors afectats i, d'acord amb l'article 152.3 del TRLCSP, els donarà audiència perquè justifiquen l'oferta atenent els criteris establits per aquest article. L'òrgan de contractació, a proposta de la mesa de contractació, podrà rebutjar l'oferta i excloure el licitador de la classificació si considera que aquesta oferta no pot complir-se perquè inclou valors anormals o desproporcionats.  
La no-presentació del licitador per a justificar la valoració de l'oferta en compliment del que estableix l'article 152.3 del TRLCSP comporta la seua exclusió del procediment i, d'acord amb allò establit per l'article 60.2.d del TRLCSP, es considerarà que ha retirat injustificadament la seua oferta.  
1.2. Percentatge de participació en els beneficis als quals es compromet el licitador (de 0 a 30 punts)  
La puntuació màxima s'atorga al percentatge més elevat i els altres percentatges oferits es valoren de manera proporcional a l'anterior.  
  
2. Criteris d'avaluació no quantificables automàticament  
Millores i prestacions addicionals (de 0 a 10 punts): es valoren les propostes de millores relatives a la prestació o la gestió dels distints contractes d'assegurança i les propostes de cobertures addicionals a les exigides amb caràcter general en aquest plec i en els plecs de prescripcions tècniques, que els licitadors es comprometen a adoptar durant l'execució del contracte.  
  
M. Composició de la mesa de contractació:  
a) President, per delegació del lletrat major: Javier Guillem Carrau, lletrat de les Corts.  
b) Quatre vocals:  
- Juan Antonio Martínez Corral, lletrat de les Corts.  
- Álvaro Cuadrado González, interventor de les Corts.  
- Paz Garcés Carbonell, cap del Servei d'Assistència Tècnica i Manteniment.  
- José Sanz Ballester, cap del Servei Econòmic.  
c) Secretària: Sandra Pérez Herrero, oficial de Gestió Parlamentària de l'Àrea d'Assistència Tècnica i Manteniment, amb veu però sense vot.  
  
Per al debat i la resolució de les qüestions que afecten l'adjudicació del lot número 2 (Assegurança de vida del personal de les Corts) d'aquest procediment, formarà part de la mesa de contractació un vocal representant del Consell de Personal de les Corts, Amparo Caus Pertegaz.  
  
València, 12 de setembre de 2017.- El president de les Corts: Enric Morera i Català.